cyanic-selkie/wikianc huggingface dataset:
நீலகண்ட தீட்சிதர்
வாழ்க்கை வரலாறு
மகாகவி ஸ்ரீ நீலகண்ட தீட்சிதர் 16 ஆம் நூற்றாண்டில் 1594ம் வருடம் ஆங்கில மாதம் மே 23ம் தேதி பிறந்தார். அவர் பரத்வாஜ கோத்ரம் மற்றும் ஒரு சாம வேதியலார். திருமமு நாயக்க மன்னரின் அரசவையில் பணிபுரிந்த காலத்தில்,  மதுரை மீனாட்சி அம்மன் ஆலயத்தில் தற்போது புது மண்டபம் என அழைக்கப்படும் வசந்த மண்டபம் இவரது மேற்பார்வையில் கட்டப்பட்டது. முதுமை காலத்தில் அவர் திருநெல்வேலி மாவட்டத்தில் பலமடை கிராமத்தில் வசித்தார். பலமடை கிராமம் திருமுல்லை நாயக்க மன்னரால் அவருக்கு பரிசாக வழங்கப்பட்டது. அதற்கான   தொல்பொருள் சான்றுகள் செப்பு தகடுகளாக  உள்ளது. அவருடைய  இலக்கிய படைப்புக்களில் சில கங்காவதரனம், முகுந்த விலாஷ், குருராஜஸ்தவம், சிவதத்வராஹஸ்யம்.
மேற்கோள்கள்
பகுப்பு:புலவர்கள்
மண்டபம் கடல் வாழ் உயிரினங்கள் காட்சியகம்
மண்டபம் கடல் வாழ் உயிரினங்கள் காட்சியகம் இந்திய மத்திய கடல் வாழ் உயிரினங்கள் ஆராய்ச்சி நிறுவனத்தின் மண்டல மையம் மண்டபத்தில் அமைந்துள்ளது. இம்மையத்தில் பொதுமக்கள் பார்வைக்காக ஒரு கடல் வாழ் உயிரினங்களின் காட்சியகம் உள்ளது. இந்தியாவிலேயே மிகப்பெரிய இந்தக் கடல் வாழ் உயிரினங்களின் காட்சியகத்தில், ஆக்டோபஸ், பாம்பு மீன், கிளி மீன், கடல் பல்லி, பசு மீன், சிங்க மீன், எலி மீன், நெருப்பு மீன், வெண்ணெய் மீன், கோமாளி மீன், கார்பஸ், பெருங்கடல் நண்டுகள், கடல் தாமரை, பீச்டாமெட், நட்சத்திர மீன்கள், கடற்குதிரைகள், சுறாமீன் மற்றும் இறால் வகைகள் போன்ற கடல் வாழ் உயிரினங்கள் உள்ளன.
மேற்கோள்கள்
பகுப்பு:இராமநாதபுரம் மாவட்டம்
முஸ்தபாபாத் சட்டமன்றத் தொகுதி
முஸ்தபாபாத் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது வடகிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 97வது வார்டின் பகுதிகளும், 98வது வார்டும் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
அமெக்கினைட்டு
அமெக்கினைட்டு (Ameghinite) என்பது Na[H4B3O7] அல்லது NaB3O3(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அர்கெந்தீனா நாட்டில் இக்கனிமம் கிடைக்கிறது. மோவின் அளவு கோலில் இதன் கடினத்தன்மை மதிப்பு 2-3 ஆகும். ஒற்றைச் சரிவச்சு படிகத்திட்டத்தில் இக்கனிமம் படிகமாகிறது. அர்கெந்தீனாவின் சால்ட்டா நகருக்கு அருகில் முதன்முதலாக அமெக்கினைட்டு கண்டறியப்பட்டது. அர்கெந்திய நிலவியல் சகோதரர்கள் கார்லோசு அமெக்கினோ (1865–1936) மற்றும் புளோரென்டினோ அமெக்கினோ ஆகியோர் நினைவாக கனிமத்திற்கு இப்பெயர் சூட்டப்பட்டது.
மேற்கோள்கள்
பகுப்பு:கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:நெசோபோரேட்டுகள்
பேளகொண்டப்பள்ளி
பேளகொண்டப்பள்ளி ( Belagondapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 61 கி.மீ. தொலைவிலும், தளியில் இருந்து 16 கி.மீ தொலைவிலும், மாநிலத் தலைநகரான சென்னையில் இருந்து 319 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும். இவ்வூரை ஒட்டி பல தொழிற்சாலைகள் உள்ளன.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
குளோரோ(இருமெத்தில் சல்பைடு)தங்கம்(I)
குளோரோ(இருமெத்தில் சல்பைடு)தங்கம்(I) (Chloro(dimethyl sulfide)gold(I)) என்பது C2H6AuClS என்ற மூலக்கூற்று வாய்ப்பாட்டால் விவரிக்கப்படும் தங்கத்தின் ஓர் ஒருங்கிணைவுச் சேர்மம் ஆகும். வெண்மை நிறத்துடன் திண்மமாகக் காணப்படும் இச்சேர்மம் தங்கத்தின் வேதியியலில் பிரவேசிப்பதற்கான நுழைவுப் புள்ளியாகக் கருதப்படுகிறது.
கட்டமைப்பு
மற்ற தங்கம்(I) அணைவுச் சேர்மங்களைப் போலவே குளோரோ(இருமெத்தில் சல்பைடு)தங்கம்((I) சேர்மமும் மையத்தில் இடம்பெற்றுள்ள தங்க அணுவின் நோக்கில் கிட்டத்தட்ட நேர்கோட்டு வடிவ கட்டமைப்பை (176.9°) ஏற்கிறது. தங்கம்-கந்தகம் அணுக்களுக்கிடையே உள்ள பிணைப்பு நீளம் மற்ற தங்கம்(I) அணைவுச் சேர்மங்களின் தங்கம்-கந்தகம் அணுக்களுக்கிடையேயான பிணைப்பைப் போலவே 2.271(2) Å என்ற நீளத்தைக் கொண்டுள்ளது.
தயாரிப்பு
தங்கத்தை இராச திராவகத்தில் கரைத்து முதலில் குளோரோ ஆரிக் அமிலம் தயாரித்துக் கொள்ளப்படுகிறது. இதைத் தொடர்ந்து இருமெத்தில் சல்பைடு சேர்த்து குளோரோ(இருமெத்தில் சல்பைடு)தங்கம்((I) அணைவுச் சேர்மம் தயாரிக்கப்படுகிறது. சோடியம் டெட்ராகுளோரோ ஆரேட்டை தங்கம்(III) அயனியின் மூலமாகப் பயன்படுத்தியும் குளோரோ(இருமெத்தில் சல்பைடு)தங்கம்((I) தயாரிக்க முடியும். இதே வழிமுறையில் புரோமோ ஒப்புமைச் சேர்மமும் (Me2SAuBr) தயாரிக்கப்படுகிறது. என்ற வேதிச்சமன்பாடு இவ்வினைக்கான தோராயமான சமன்பாடாகும். 1:2 என்ற விகிதத்திலுள்ள இருமெத்தில் சல்பாக்சைடு / அடர் நைட்ரிக் அமிலக் கரைசலில் உள்ள தனிமநிலை தங்கத்தைப் பயன்படுத்தி எளிமையான முறையில் இச்சேர்மத்தை தயாரிக்கலாம். இவ்வினையில் இருமெத்தில் சல்பாக்சைடு ஓர் ஆக்சிசனேற்றியாகவும் வினையில் உருவாகும் Me2S ஓர் ஈந்தணைவியாகவும் செயல்படுகின்றன.
வினைகள்
குளோரோ(இருமெத்தில் சல்பைடு)தங்கம்(I) அணைவுச் சேர்மத்திலுள்ள இருமெத்தில் சல்பைடு ஈந்தணைவியை பிற ஈந்தணைவிகள் எளிமையாக இடப்பெயர்ச்சி செய்கின்றன. இருமெத்தில் சல்பைடு எளிதில் ஆவியாகும் என்பதால் இதை ஆவியாக்கி புதியதாக உருவாகும் தங்க அணைவுச் சேர்மத்தை எளிதில் தூய்மைப் படுத்தலாம். ஒளி, வெப்பம், காற்று போன்றவற்றில் குளோரோ(இருமெத்தில் சல்பைடு)தங்கம்(I) வெளிப்பட நேர்ந்தால் தனிமநிலை தங்கமாக சிதைவடையும். எனவே -20 பாகை செல்சியசு வெப்பநிலைக்கும் குறைவான வெப்பநிலையில் கருப்பு நிற கண்ணாடி கொள்கலனில் இந்த அணைவுச் சேர்மத்தைச் சேமிப்பது பாதுகாப்பானதாகும்.
மேற்கோள்கள்
பகுப்பு:தங்கம்(I) சேர்மங்கள் பகுப்பு:குளோரைடுகள் பகுப்பு:கரிமக்கந்தகச் சேர்மங்கள்
வசம்பு
வசம்பு (Acorus calamus, பொதுவாக Sweet Flag அல்லது Calamus) ஒரு மூலிகை ஆகும். இது பேர் சொல்லா மருந்து, பிள்ளை வளர்த்தி, மற்றும் உரைப்பான் என்றும் அழைக்கப்படுகிறது.
வசம்பு அரபு நாடுகளையோ இந்தியாவையோ சேர்ந்ததாக இருக்கலாமெனக் கருதப்பட்டாலும், அவை தவிர ஐரோப்பா முழுவதிலும், தென் உருசியாவிலும், சின்னாசியாவின் வடக்கிலும், தென் சைபீரியா, சீனா, இந்தோனேசியா, யப்பான், மியான்மர், இலங்கை, அவுத்திரேலியா, தென் கனடா, ஐக்கிய அமெரிக்காவின் வடபகுதி ஆகிய இடங்களிற் பரவலாகக் காணப்படுகிறது.
வளரியல்பு
வசம்பு ஆறு, ஏரிக்கரையோரங்களில் வளரும் ஒரு வகைப் பூண்டு. இதன் பிறப்பிடம் தென்கிழக்கு அமெரிக்கா. இது இந்தியாவில் மணிப்பூரிலும், நாகமலையிலும் கேரளாவிலும் அதிகமாக வளர்கிறது. சதுப்பு நிலங்கள், களிமண் மற்றும் நீர் பிடிப்புள்ள பகுதிகள் மிகவும் ஏற்றவை. வசம்பு இஞ்சி வகையைச் சேர்ந்த மூலிகை. வசம்பின் வேர்கள் பழங்காலம் முதல் மருந்துகள் தயாரிப்பதற்குப் பயன் படுகிறது. இலைகள் 2-3 அடி உயரம் வரை வளரும். வேர்கள் மஞ்சள் கிழங்கைப்போல் நெருக்கமான கணுக்களையுடையவை. இதன் தண்டு வேர் பெருவிரல் அளவு தடிமன் உடையதாகவும் தண்டின் மேற்பகுதி சாம்பல் நிறத்துடனும் இருக்கும். வேர்கள் பூமிக்கடியில் சுமார் 3 அடி நீளம் வரை படரும். வேர்கள் தான் வசம்பு என்பது. நட்ட ஒரு ஆண்டில் பயிர் மூதிர்ந்து மஞ்சள் நிறமாக மாறும் தருணத்தில் அதாவது ஒரு ஆண்டில் கிழங்கை வெட்டி எடுக்க வேண்டும். இந்த வசம்பில் அசரோன், அகோரின் மற்றும் கொலாமினால் போன்ற வேதிப் பொருள்கள் உள்ளன. இது நல்ல வாசனையையுடையது. இது கிழங்கு மூலம் இனப்பெருக்கம் செய்யப்படுகிறுது.
பகுப்பு:மூலிகைகள் பகுப்பு:ஒருவித்திலையிகள்
குவா நகரம்
குவா அல்லது குவா நகரம் (மலாய்: Bandar Kuah; ஆங்கிலம்: Kuah அல்லது Kuah Town; சீனம்: 镇肉汁) மலேசியா, கெடா மாநிலத்தில், லங்காவி மாவட்டத்தில் (Langkawi District), லங்காவி மக்களவை தொகுதியில் (Langkawi Federal Constituency) அமைந்துள்ள ஒரு சுற்றுலா நகரம்.
தீபகற்ப மலேசியாவின் பெருநிலப் பகுதியில் (Mainland of Malaya) இருந்து அல்லது பினாங்கு தீவில் (Penang Island) இருந்து படகு மூலம் வரும் மக்களுக்கு இது நுழைவு இடமாகும் (Entry Point). இந்த நகரம் லங்காவியின் தலைநகரமாகவும் விளங்குகிறது.
பொது
குவா நகரம் அதன் படகுத் துறையை (Jetty) மையமாகக் கொண்டது. மற்றும் பெருநிலப் பகுதியில் இருந்து வரும் சுற்றுலாப் பயணிகளின் வருகைக்கான நுழைவாயில் இடமாகவும் திகழ்கின்றது. லங்காவி தீவிற்கு (Langkawi Island) வருகை தருபவர்கள் இந்த இடத்தில் இருந்துதான் தங்களின் பயணத்தைத் தொடங்க வேண்டும்.
1986-ஆம் ஆண்டு தொடங்கி லங்காவி ஒரு சுற்றுலா மையமாக (Tourist Centre) வளர்ச்சி பெறத் தொடங்கியது. அதன் பிறகு சுற்றுலாப் பயணிகளின் வருகையும் அதிகரிக்கத் தொடங்கியது. அதன் காரணமாக தற்போது குவா நகரம் ஒரு முக்கியமான சுற்றுலா நகரமாக மாறியுள்ளது.
வரியில்லா தகுதி
குவாவின் மையத்தில் சில பழங்காலக் கடைகள் உள்ளன. பெரும்பாலான கடைகளில் தீர்வை இல்லாத (Tax-Free) மதுபானம் மற்றும் புகையிலை பொருட்களை வாங்கலாம்.
கடல் உணவு உணவகங்கள்
குவாவில் பல தங்கும் விடுதிகள் உள்ளன. இந்த நகரம் கடற்கரை ஓரமாக இருந்தாலும் சரியான கடற்கரை இல்லாததால், உல்லாச விடுதிகள் (Resorts) இல்லை. குவாவின் இரவு வாழ்க்கை பெரும்பாலும் கடல் உணவு உணவகங்களை (Seafood Restaurants) மையமாகக் கொண்டது.
குவாவில் பல சுற்றுலா இடங்கள் உள்ளன. லங்காவியின் பிற பகுதிகளுக்குச் செல்ல விரும்பும் சுற்றுலாப் பயணிகளுக்கு குவா நகர்ம் ஒரு மையப் புள்ளியாக விளங்குகிறது. இன்றைய நிலையில் குவா நகரம்; வணிக வளாகங்கள், உணவகங்கள், துரித உணவு விற்பனை நிலையங்கள் (Fast Food Outlets), ஓட்டல்கள் மற்றும் கைவினைப்பொருள் கடைகள் (Handicraft Shops) ஆகியவற்றைக் கொண்ட வணிக மையமாக உள்ளது.
லங்காவி
லங்காவி (Langkawi) கெடா மாநிலத்தில் அமைந்துள்ள ஒரு தீவுக் குழுமம். இது ஒரு தீவு; ஒரு நகரம்; ஒரு மாவட்டம் ஆகும். மலேசியப் பெருநிலத்தில் இருந்து 30 கி.மீ. அப்பால் அந்தமான் கடலும் மலாக்கா நீரிணையும் இணைகின்ற பகுதியில் இருக்கின்றது.
இந்தத் தீவுக் குழுமத்தில் 104 தீவுகள் உள்ளன. அதில் லங்காவி தீவு என்பது ஆகப் பெரிய தீவு ஆகும். இந்தத் தீவைக் கெடாவின் பொன் கலன் (Jewel of Kedah;மலாய்: Langkawi Permata Kedah) என்றும் அழைப்பார்கள்.
தீவுக் குழுமம்
இந்தத் தீவுக் குழும மாவட்டம், வடமேற்கு மலேசியாவின் கடற்கரையில் இருந்து சுமார் 30 கி.மீ. தொலைவிலும்; தாய்லாந்து எல்லையை ஒட்டி உள்ள கோ தருடா (Ko Tarutao) எனும் தீவிற்கு சில கிலோமீட்டர் தெற்கிலும் அமைந்துள்ளது.
தூபா தீவு
இந்தத் தீவுகள் கெடா மாநிலத்தின் ஒரு பகுதியாகும். லங்காவி தீவு தாய்லாந்து எல்லைக்கு அருகில் உள்ளது. இதன் மக்கள் தொகை 64,792. லங்காவி தீவிற்கு அருகாமையில் உள்ள தூபா தீவில் மட்டுமே மக்கள் வாழ்கின்றனர்.
தட்ப வெப்ப நிலை
குவா நகரம் சம தட்ப வெப்ப நிலையைக் கொண்ட ஓர் இடமாகும். ஆண்டுக்கு 2,400 மி.மீ. (94 அங்) மழை பெய்கிறது. டிசம்பர் மாத்தில் இருந்து பிப்ரவரி மாதம் வரையில் வரட்சியான காலம். மார்ச் மாதத்தில் இருந்து நவம்பர் மாதம் வரையில் நீண்ட மழைக் காலம். ஆகஸ்டு மாதத்தில் அதிகமாக மழை பெய்கிறது.
பிரதான வானிலை நிலையம் - குவா நகரம்
மேலும் காண்க
பகுப்பு:மலேசிய நகரங்கள் பகுப்பு:மலேசியாவின் தீவுகள் பகுப்பு:கெடா பகுப்பு:கெடா நகரங்கள் பகுப்பு:மலாக்கா நீரிணை
சாமந்தவாடா ஊராட்சி
சாமந்தவாடா ஊராட்சி (Samanthawada Gram Panchayat), தமிழ்நாட்டின் திருவள்ளூர் மாவட்டத்தில் உள்ள பள்ளிப்பட்டு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 948 ஆகும். இவர்களில் பெண்கள் 468 பேரும் ஆண்கள் 480 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பத்தும் பதிகம்
பத்தும் பதிகம் என்பது ஒரு திரட்டு நூல். சைன சமயத் தோத்திரப் பாடல்களைக் கொண்டது. 'பல ஜினதாசர்களாற் செய்தருளிய பத்தும் பதிகத் தோத்திரத் திரட்டு' என்னும் தலைப்பில் இது வெளிவந்துள்ளது.
இதில் 26 பதிகங்களும், 280 பாடல்களும் உள்ளன. யாவும் நாலடி விருத்தங்களும் கொச்சகக் கலிப்பாவுமே. ஆசிரியப்பாவோ, பிற பாவோ, பாவினங்களோ இல்லை. யாவும் பதிக அமைப்பினைக் கொண்டவை. இவற்றில் 16 ஆம் நூற்றாண்டில் பாடப்பட்டவை. நான்கு.
தசதர்மம்
தசதர்மம் என்பது சைன சமய அறநெறி நூல். இதில் 26 கலி விருத்தங்கள் உள்ளன. அந்த அறநெறிகளைக் கடைப்பிடிப்பதால் விளையும் நன்மைகளும், கடைப்பிடிக்காவிட்டால் விளையும் தீமைகளும் இந்நூலில் கூறப்பட்டுள்ளன.
நூல் பற்றிய குறிப்புகள்
இந்த நூலில் வரும் பாடல் ஒன்று: எடுத்துக்காட்டு
மான் தோலில் இடப்பட்ட மானிடர் தம் மகவு ஆகிப்
பேன் தூங்கும் மயிரினராய்ப் பேய் போலச் சுழல்வதுவும்
ஈன்றவளே கான்று இகழ்ந்து உரைக்கும் நிலைமையும்
தேன் உவந்து முன் உண்ட தீவினையின் பயன் ஆகும்.
திருநறுங்கொண்டைமலைப் பதிகம்
திருநறுங்கொண்டைமாலைப் பதிகம் பாடியவர் பெயர் தெரியவில்லை.
பாடல் ஒன்று - எடுத்துக்காட்டு
திருமயிலாப்பூர் பத்தும் பதிகம்
இது மயிலாப்பூரில் எழுந்தருளியுள்ள அருகனைப் பத்துப் பாடல்களில் போற்றுகிறது. ஒவ்வொரு பாடலிலும் ஒரு பழமொழி இணைக்கப்பட்டு எளிமையாகப் பொருள் உணரும் வண்ணம் இது அமைந்துள்ளது.
பாடல் - எடுத்துக்காட்டு
வர்த்தமான சுவாமி தோத்திரப் பதிகம்
இது இந்தத் தொகுப்பு நூலில் எட்டாம் பதிகமாக உள்ளது. ஒவ்வொரு பாடலும் "சீவர்த்தமானன் எனும் தீர்த்தன் நீயே" என்னும் தொடரைக் கொண்டு முடிகிறது. இதன் பாடல்கள் நாககுமார காவியம் என்னும் நூலில் தோத்திரப் பாடல்களாக வைக்கப்பட்டுள்ளன.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
புத்திந்து
புத்திந்து நெறி அல்லது புதிய வேதாந்தம் என்பது (ஞால இந்துநெறி, மறுமலர் இந்துநெறி, நவீன இந்துநெறி,புதுவேதாந்த நெறி - neo-Hinduism,, Global Hinduism, Hindu modernism, Neo-Vedanta என்றெல்லாம் அழைக்கப்படுவது) சமகாலத்தில் உருவாகியுள்ள மறுமலர்ச்சி இந்து அமைப்புக்கள், இந்து நிறுவனங்கள், இந்து சிந்தனைகள் என்பவற்றை ஒட்டுமொத்தமாகக் குறிக்கும். இந்துப் பண்பாட்டுடன், மேலைத்தேய மரபுகளும் அறிவியலும் ஊடாடியதன் விளைவுகளின் கூட்டமைப்பாக புத்திந்து நெறி விளங்குகின்றது.பொதுவாக, சைவம், வைணவம் சாக்தம், சுமார்த்தம் எனும் நான்கு இந்துக் கிளைநெறிகளுடன், இன்றைய இந்து சமயத்தின் ஐந்தாவது கிளைநெறியாக, புத்திந்து நெறியைக் கொள்ள முடியும்.
வரலாறு
இந்தியாவின் சுதந்திரத்துக்கு முன் ஏற்பட்ட, பண்பாட்டுப் புரட்சியுடன், பொ.பி 19ஆம் நூற்றாண்டிலேயே புத்திந்து நெறிக்கான துவக்கம் உருவாகி வந்தது. பிரம்ம சமாசத்தை துவக்கிய ராம் மோகன் ராய், விவேகானந்தர், மகான் அரவிந்தர், இரமண முனிவர் ஆகியோரை இந்நெறியின் ஆரம்ப கால காரணகர்த்தர்கள் எனலாம். காலனித்துவ ஆட்சிக்காலத்தில் இதன் தோற்றம் அமைந்ததால், மேலைச்சிந்தனைகளுடன் இது உரையாட வேண்டிய தேவை தவிர்க்கமுடியாததாயிற்று. மரபார்ந்த இந்து சமயத்து்டன் ஏற்பட்ட இந்த உரையாடல்களை அடுத்து, பல்வேறு மேலைநாடுகளில் உருவான புதுப்புது ஆன்மிக அமைப்புகளும், தத்துவப் பரப்புகை நிறுவனங்களும் இந்தப் புத்திந்து அமைப்புக்களை உருவாக்கின.
"புதுவேதாந்தம்" என்ற சொல்லாடலானது, முதலில் "பிரயேந்திர நாத் சீல்" (1864-1938) எனும் வங்காள அறிஞராலும், "புத்திந்து" என்ற சொல்லாட்சி "ராபர்ட் அண்டோன்" (1914-1981) எனும் கிறித்துவ மறைபரப்புநராலும் எடுத்தாளப்பட்டன.
இயல்புகள்
கொள்கையிலும் தத்துவங்களிலும் முற்றிலும் வேறுபட்ட பல அமைப்புக்களின் கூட்டுத் தொகுப்பாக, புத்திந்து விளங்குவதால், இதற்கென சிறப்பியல்புகள் கூறுவது கடினம். இவற்றில் பெரும்பாலானவை, மரபார்ந்த இந்து சமயத்தின் புதுமைப்படுத்திய வடிவங்களாக விளங்குகின்றன. உதாரணமாக, சைவ நெறியை முன்னிலைப்படுத்தும் ஹவாய் சைவ சித்தாந்த மடத்தையும், கௌடிய வைணவத்தை முன்னிலைப்படுத்தும் இஸ்கான் அமைப்பையும் சொல்லலாம்.
புத்திந்து அமைப்புக்கள் பெரும்பாலும் தமக்கென ஒரு குருவை, அல்லது குரு பரம்பரையைக் கொண்டிருக்கின்றன. சிலவேளைகளில், இந்து சமயம் மரபாக ஏற்றுக்கொள்ளும் மூலநூல்களைத் தவிர்த்து, அக்குருவின் அருள்மொழிகளையே இவற்றின் பின்பற்றுநர்கள் மையமாகக் கொள்வர். இன்னும் சிலர், அக்குருதேவரை இறை அவதாரமாகவும், வழிபாட்டு மூர்த்தியாகவும் வளர்த்தெடுப்பதுண்டு. மரபார்ந்த இந்து நெறியைக் கடைப்பிடிப்போரை விட, புத்திந்துக்கள் சமூக சேவையிலும், இறை வழிபாட்டிலும் தீவிரமாக ஈடுபடுவர். எம்மதமும் சம்மதம் என்பது இவர்களது முக்கியமான கொள்கைகளுள் ஒன்று. சாதியோ, இன - தேச வேறுபாடுகளோ தம்வழியில் செல்வோரிடம் இல்லை என்பதை இவர்கள் மீள மீள வலியுறுத்துவர். யோகாசனம், தியானம் அல்லது அதையொத்த ஆன்மிகப் பயிற்சி ஒன்றில் அல்லது பலவற்றில் ஈடுபாடும் இவர்கள் மத்தியில் காணப்படும்.இவை, புத்திந்து ஒருவனின் பொதுவான இயல்புகளாகும்.
பெரும்பாலான புத்திந்து அமைப்புக்கள், மேலை நாடுகளிலேயே முற்றுமுழுதாக இயங்குகின்றன. எனினும் இன்றும் சில அமைப்புகள், அவற்றின் தாய்மண்ணான பாரதத்துடன் தொடர்புகளைப் பேணுகின்றன.
புத்திந்து அமைப்புக்கள்
முக்கியமான சில புத்திந்து அமைப்புக்களின் பட்டியல் வருமாறு:
விமர்சனங்கள்
புத்திந்து அமைப்புக்கள், மரபார்ந்த இந்துநெறியின் அடிப்படையான சில பழைமைவாதக் கருத்துக்களை நிராகரிப்பதால், அவை மரபுவழி இந்துக்களால் பெரும்பாலும் ஏற்றுக்கொள்ளப்படுவதில்லை. மேலைக் கிறித்துவத்தின் மாறுபட்ட வடிவங்களாக, புத்திந்து அமைப்புக்கள் மரபார்ந்த இந்து நெறியைச் சீரழிப்பதாக, அவை மீது கடும் விமர்சனம் வைக்கப்படுகின்றது. யோகம் போன்ற இந்து சமயத்தின் கொடைகளை அடையாளமழித்து, அவற்றுக்கு உலகப் பொது அடையாளம் வழங்கி, மேலைத்தேய ஆதிக்கவாதத்தின் அங்கங்களாக அவற்றைப் பயன்படுத்துதல் என்பது அவற்றில் முதன்மையானது. மேலும் சில, தம் குருதேவருக்கு வழங்கும் அதீத முன்னுரிமை காரணமாக, தம் சிறப்புகளை இழக்கின்றன. சாதாரண வழக்கில் ஏற்றுக்கொள்ளப்படாத தாந்திரீக நடைமுறைகளை முயல்வதாகக் கூறிக்கொண்டு, தம் பின்பற்றுநர்களை, தனிப்பட்ட இச்சைகளுக்குப் பயன்படுத்திக்கொள்வதாக, புத்திந்து அமைப்புக்களின் மேனிலை நடத்துநர்கள் மீது எப்போதும் விமர்சனம் இருந்து கொண்டிருக்கின்றது. அண்மையில் சர்ச்சைக்குள்ளான சுவாமி நித்தியானந்தா விவகாரம் இவ்விடத்தில் குறிப்பிடத்தக்கது.
உசாத்துணைகள்
பகுப்பு:இந்து சமயம் பகுப்பு:இந்துத் தத்துவங்கள் பகுப்பு:இந்திய மெய்யியல் பகுப்பு:அத்வைதம்
இலங்கை செஞ்சிலுவைச் சங்க ஊழியர்கள் படுகொலை, 2007
இலங்கை செஞ்சிலுவைச் சங்கப் பணியாளர்கள் படுகொலை 2007 சூன் 1 அன்று இடம்பெற்றது. இரண்டு இலங்கைத் தமிழ் நிவாரணப் பணியாளர்கள் 2007 சூன் 1 இல் கொழும்பில் வைத்து காவல்துறையினர் எனத் தம்மை அடையாளம் காட்டிக் கொண்ட இருவரால் கைது செய்யப்பட்டனர். இவர்களது இறந்த உடல்கள் சூன் 2 அன்று கொழும்பில் இருந்து 95 கிமீ தொலைவில் இரத்தினபுரியில் கண்டெடுக்கப்பட்டது.
நிகழ்வு
கிழக்கிலங்கையைச் சேர்ந்த இரண்டு செஞ்சிலுவைச் சங்கப் பணியாளர்கள், சின்னராஜா சண்முகநாதன், 38, கார்த்திகேசு சந்திரமோகன், 28, ஆகியோர் ஆழிப்பேரலைப் பயிற்சித் திட்டம் தொடர்பாக தலைநகர் கொழும்பு வந்தனர். செஞ்சிலுவைச் சங்கத்தின் மட்டக்களப்பு கிளைத் தலைவர் வசந்தராஜாவின் அறிக்கைப் படி, மட்டக்களப்பில் இருந்து கொழும்பிற்கு மே 30 இல் அனுப்பப்பட்ட 6 பணியாளர்களில் இந்த இருவரும் அடங்குவர்.
மே 30 முதல் சூன் 1 வரை இடம்பெற்ற பயிற்சித் திட்டத்தை முடித்துக் கொண்ட இந்த அறுவரும் மட்டக்களப்பு திரும்புவதற்காக சூன் 1 மாலை 06:30 மணியளவில் கொழும்பு கோட்டை தொடருந்து நிலையத்தில் இரவு 07:15 மணிக்குப் புறப்படும் தொடருந்துக்காகக் காத்திருந்தனர். அப்போது தம்மைக் காவல்துறையினர் என அடையாளம் காட்டிய இருவர் ஆறு பேரின் தேசிய அடையாள அட்டைகளை பரிசோதித்தனர். பின்னர் அவர்கள் சண்முகநாதனையும், சந்திரமோகனையும் மேலதிக விசாரணைக்கெனக் கூறி கைது செய்து வெள்ளை வானில் ஏற்றிச் சென்றனர். சண்முகநாதன் 1997 முதலும், சந்திரமோகன் 1999 முதலும் மட்டக்களப்பு செஞ்சிலுவைச் சங்கத்தில் பணியாற்றுகின்றனர்.
செஞ்சிலுவைச் சங்கம்
கடத்தல் குறித்து அறிந்த பன்னாட்டு செஞ்சிலுவை மற்றும் செம்பிறை இயக்கம் கோட்டைக் காவல்துறையிலும், காவல்துறை மா அதிபருக்கும் முறைப்பாடு செய்ததாக அறிவித்தது.
இரத்தினபுரியில், கிரியெல்ல என்ற இடத்தில் உள்ள தும்பறை தோட்டத்தில் இருவரின் இறந்த உடல்களையும் செஞ்சிலுவைச் சங்கத்தினர் அடையாளம் காட்டினர்.
இலங்கை அரசு
கிரியெல்ல காவல்துறை அதிகாரி, "வேறு இடம் ஒன்றில் கொல்லப்பட்ட பின்னர் உடல்கள் தும்பறைத் தோட்டத்தில் போடப்பட்டிருக்கலாம்" எனத் தெரிவித்தார். இதே பகுதியில் முன்னரும் வேறு உடல்கள் இருக்கக் கண்டுபிடிக்கப்பட்டிருந்தன. ஐந்து காவல்துறை அணிகள் விசாரணைக்காக நியமிக்கப்பட்டுள்ளதாக காவல்துறை அதிபர் விக்டர் பெரேரா தெரிவித்தார்.
ஏனையோர்
இந்த இரட்டைப் படுகொலைகளை பிரித்தானிய தூதுவராலயம், மற்றும் மனித உரிமைகள் கண்காணிப்பகம் ஆகியன கண்டித்து அறிக்கை வெளியிட்டன.
வெளி இணைப்புகள்
பகுப்பு:இலங்கையில் பொதுமக்கள் படுகொலைகள் பகுப்பு:2007 நிகழ்வுகள் பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
ரேச்சல் ஹாரியட் பஸ்க்
இவர் 1858 இல் கத்தோலிக்க திருச்சபைக்கு மாறி 1862 க்குப் பிறகு உரோமில் வாழ்ந்தார்.
இறப்பு
இவர் மார்ச் 1, 1907 அன்று வெஸ்ட்மின்ஸ்டரில் இறந்தார். மேலும் டன்பிரிட்ஜ் வெல்ஸுக்கு அருகில் உள்ள பிரான்ட்டில் உள்ள குடும்பக் கல்லறையில் அடக்கம் செய்யப்பட்டார்.
வெளி இணைப்புகள்
பகுப்பு:1907 இறப்புகள் பகுப்பு:1831 பிறப்புகள் பகுப்பு:ஐக்கிய இராச்சியம்
திருமழுவாடிப் புராணம்
திருமழுவாடிப் புராணம் என்னும் நூல் 16 ஆம் நூற்றாண்டில் வாழ்ந்த கமலை ஞானப்பிரகாசரால் இயற்றப்பட்டது. திருமழபாடியில் குடிகொண்டுள்ள சிவபெருமானைப் பற்றிய புராணம் இது. மார்க்கண்டேயனுக்காகச் சிவபெருமான் மழுவைத் தாங்கி ஆடிய இடம் ஆதலால் இவ்வூர் மழுவாடி என்னும் பெயரைப் பெற்றுள்ளது. இதன் மருவிய பெயர் மழுவை. இறைவன் பெயர் வயிரத்தூணர். கமலை ஞானப்பிரகாசர் இவ்வூரில் மாசித் திருவிழா கண்டுகொண்டிருந்தபோது அவ்வூர்ப் பெருமகன் உலகநாதன் என்பவர் வேண்டிக்கொண்டபடி இப் புராணம் பாடப்பட்டதாக இந்த நூலிலுள்ள பாயிரப் பாடல் ஒன்று தெரிவிக்கிறது.
நூல் எட்டுச் சருக்கங்களில் 571 பாடல்களைக் கொண்டுள்ளது.
பாடல் - எடுத்துக்காட்டு
1 2
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
தெய்வத் திருமகள்
தெய்வத் திருமகள் என்ற பெயரில் தமிழில் இரண்டு திரைப்படங்கள் வெவ்வேறு காலகட்டங்களில் வெளிவந்துள்ளன. அவை இங்கு பட்டியலிடப்பட்டுள்ளன.
சிறுசெருப்படை
சிறுசெருப்படை என்பது வெயில் காலத்தில் பயிராகும் ஒரு படர்கொடி. இதன் வேறு பெயர்கள் செருப்படி, சிறுசெருப்படி ஆகியன ஆகும். இதன் தாவரவியல் பெயர் Mollugo lotoides.
மேற்கோள்கள்
பகுப்பு:மூலிகைகள்
துக்காச்சி ஆபத்சகாயேசுவரர் கோயில்
துக்காச்சி ஆபத்சகாயேசுவரர் கோயில் தமிழ்நாட்டில் தஞ்சாவூர் மாவட்டத்தில்  கும்பகோணம் வட்டத்தில் உள்ள சிவன் கோயிலாகும்.
கோயில் உள்ள சோழர் காலக் கல்வெட்டுகளில் இக்கோயிலின் பெயர் திருக்காலத்தி மகாதேவர் கோயில் என்றும், ஊரின் பெயர் குலோத்துங்க சோழ நல்லூர் என்றும், இவ்வூர் உய்யக்கொண்டார் வளநாட்டில் இருந்தது என்றும் அறியவருகிறது.
தென் திருக்காளத்தி
இக்கோயில் தென் திருக்காளத்தி என்றும் அழைக்கப்படுகிறது. ஆந்திர மாநிலத்தில் உள்ள திருக்காளத்தி என்ற தலமானது காற்று பூத தத்துவத்தை அடிப்படையாகக் கொண்டதைப் போல இக்கோயில் அதற்கு இணையாக தென் காளத்தியாக விளங்குகிறது.
இறைவன், இறைவி
இத்தலத்தின் மூலவர் ஆபத்சகாயேசுவரர் ஆவார். இறைவி சௌந்தர நாயகி என்றழைக்கப்படுகிறார்.
அமைப்பு
சிற்ப வேலைப்பாடு மிக்க இக்கோயில் முன்னர் ஏழு திருச்சுற்றுகளைக் கொண்டிருந்ததாகவும், தற்போது மூன்று திருச்சுற்றுகளே உள்ளதாகவும் கூறப்படுகிறது. இங்குள்ள சரபேசுவரர் சன்னதி கும்பகோணம் வட்டத்திலுள்ள சரபேசுவரர் சன்னதிகளில் முதலாவது என்ற பெருமையுடையது. மூலவரின் கருவறை விமானம் தாராசுரம் ஐராவதேசுவரர் கோயில் கருவறை விமானத்தின் அமைப்பைப் போல உள்ளது. மூலவர் கிழக்கு நோக்கிய நிலையில் உள்ளார். இறைவி தென்திசை நோக்கி நின்ற கோலத்தில் உள்ளார். முதல் திருச்சுற்றில் உள்ள துர்க்கை பிற கோயில்களில் உள்ளவாறு வடக்கு நோக்கி அமையாமல் தென்முகம் நோக்கி உள்ளார். மகாமண்டபத்தில் சரபேசுவரர் தென் திசை நோக்கி உள்ளார். இக்கோயிலில் குபேரன், வராகி, ஜேஷ்டா தேவி, சப்தகன்னிகள், தட்சிணாமூர்த்தி, கற்பக விநாயகர், வள்ளி தெய்வானையுடன் கூடிய முருகன்,  மகாலட்சுமி, லிங்கோத்பவர் ஆகியோர் உள்ளனர். சண்டிகேஸ்வரர் தென்திசை நோக்கி தனிச் சன்னதியில் உள்ளார்.
மாதேஷ் மாநில சட்டமன்றத் தேர்தல், 2022
மாதேஷ் மாநில சட்டமன்றத் தேர்தல், மாதேஷ் மாநில சட்டமன்றம் ஆயுட்காலம் முடிவுற்றதால் கலைக்கப்பட்டது. 2022 நேபாள பொதுத் தேர்தலின் போது இம்மாநில சட்டமன்றத்த்தின் 107 உறுப்பினர்களை தேர்ந்தெடுப்பதற்கு 20 நவம்பர் 2022 அன்று தேர்தல் நடைபெற்றது. 22 நவம்பர் 2022 முதல் வாக்கு எண்ணிக்கை தொடங்கியது.
மேற்கோள்கள்
பகுப்பு:நேபாளத் தேர்தல்கள் பகுப்பு:நேபாள மாநிலத் தேர்தல்கள்
முருங்கைக்காய் சிப்ஸ்
முருங்கக்காய் சிப்ஸ் (Murungakkai Chips) என்பது 2021ஆம் ஆண்டு வெளியான இந்திய தமிழ் மொழி நகைச்சுவை நாடகத் திரைப்படமாகும். இது அறிமுக இயக்குனர் சிறீஜர் என்பவரால் எழுதி இயக்கப்பட்டது. லிப்ரா புரொடக்ஷன்ஸ், பர்ஸ்ட்மேன் பிலிம் ஒர்க்ஸ் ஆகிய நிறுவனங்கள் தயாரித்திருந்தது. இப்படத்தில் சாந்தனு பாக்யராஜ், அதுல்யா ரவி ஆகிய இருவரும் முக்கிய வேடத்தில் நடித்துள்ளனர். படத்தின் இசையை இசையமைப்பாளர் தரண் குமார் மேற்கொண்டார். படம் 10 திசம்பர் 2021 அன்று திரையரங்குகளில் வெளியிடப்பட்டது.
கதை
புதுமணத் தம்பதிகள் அவர்களின் முதல் இரவில், ஒரு திட்டத்தோடு செயல்பட வேண்டிய கட்டாயத்தில் உள்ளனர் - பையன் பிரம்மச்சாரியாக இருக்க வேண்டும் என விரும்புகிறார். அந்த பெண் திருமணத்தை நிறைவு செய்வதை உறுதியாக இருக்கிறார். இறுதியில் வெற்றி பெறுவது யார்?
இசை
படத்தின் ஒலிப்பதிவை தரண் குமார் மேற்கொண்டுள்ளார். ஒலிப்பதிவுத் தொகுப்பில் மூன்று பாடல்கள் இடம்பெற்றன. மேலும், இசை உரிமையை சோனி மியூசிக் நிறுவனம் வாங்கியது.
படம் 10 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து மோசமான விமர்சனங்களைப் பெற்றது. இப்படம் தோல்வியடைந்ததாக அறிவிக்கப்பட்டது.
வெளி இணைப்புகள்
பகுப்பு:இந்திய நகைச்சுவைத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:யோகி பாபு நடித்த திரைப்படங்கள்
திரிசக்தி
திரிசக்தி என்பது தமிழ்நாட்டில் இருந்து வெளிவரும் ஒரு மாதமிருமுறை இதழ். இது ஒவ்வொரு மாதமும் ஆங்கிலத் தேதியில் 1 மற்றும் 15 ஆம் தேதிகளில், இந்து சமய ஆனமிகக் கட்டுரைகள் மற்றும் தகவல்களை முதன்மைச் செய்திகளாகக் கொண்டு இது வெளியாகிறது. இந்த இதழ் “எஸ். மதன் சந்தர்” என்பவரை வெளியிடுபவராகவும், “பி. சுவாமிநாதன்” என்பவரை ஆசிரியராகவும் கொண்டுள்ளது.
பகுப்பு:தமிழ்நாட்டுத் தமிழ் இதழ்கள்
பெருங்கதைப் பெயரடைவு
பெருங்கதை நூலில் வரும் கதைமாந்தர் பெயர்களையும், நாடு, நகரம், மலை முதலான இடப்பெயர்களையும், யாழ், யானை முதலான பொருள்களுக்கு இட்டு வழங்கப்பட்ட பெயர்களையும், அவற்றைப் பற்றிய சிறு குறிப்புகளையும் இங்குக் காணலாம்.
மேற்கோள் கருவிநூல்
பகுப்பு:7 ஆம் நூற்றாண்டுத் தமிழ் நூல்கள் பகுப்பு:சமணத் தமிழ் இலக்கியங்கள்
சானோ தேவி
சானோ தேவி (Shanno Devi) (பிறப்பு:1 ஜூன் 1901) ஓர் இந்திய அரசியல்வாதி ஆவார். இவர்இந்தியாவின்  முதல் பெண் சட்டமன்ற சபாநாயகர் ஆவார். இவர் பஞ்சாப் மாநிலத்தின் இந்திய தேசிய காங்கிரஸ் உறுப்பினராக இருந்தார். இவர் டிசம்பர் 6, 1966 முதல் மார்ச் 17, 1967 வரை அரியானா சட்டமன்றத்தின் சபாநாயகராக இருந்தார். பஞ்சாப் சட்டமன்றத்தின் துணை சபாநாயகராக மார்ச் 19, 1962 முதல்  அக்டோபர் 31, 1966 வரை இருந்தார்.
அரசியல் வாழ்க்கை
தேவி இந்திய தேசிய காங்கிரஸ் கட்சியைச் சேர்ந்தவர். இவர் பஞ்சாப்பின் அமிர்தசரஸ் நகர மேற்கு தொகுதியிலும் (1951 முதல் 1957 வரை)  ஜகாத்ரி தொகுதியிலும் (1962 முதல் 1966 வரை) காங்கிரஸ் கட்சியின் சட்டமன்ற உறுப்பினராக இருந்தார். தேவி முதன்முதலில் இந்தியப் பிரிவினைக்குப் பிறகு பஞ்சாப் சட்டமன்றத்தில் 1940இல் முல்தான் கங்கா ராமின் மகனை சுமார் 6000 வாக்குகள் வித்தியாசத்தில் தோற்கடித்தார். 1946ஆம் ஆண்டில் தனது நெருங்கிய போட்டி வேட்பாளரை 19000 வாக்குகள் வித்தியாசத்தில் தோற்கடித்து அதே இடத்திற்கு மீண்டும் தேர்ந்தெடுக்கப்பட்டார். 1951ஆம் ஆண்டு தேர்தலில், இந்திய தேசிய காங்கிரஸ் சார்பாக போட்டியிட்டார். மேலும் இவர் பாரதிய ஜனசங்கின் பிரகாஷ் சந்தை சுமார் 8000 வாக்குகள் வித்தியாசத்தில் தோற்கடித்தார். 1962ஆம் ஆண்டு சட்டமன்றத் தேர்தலில் இந்திய தேசிய காங்கிரஸ் கட்சியின் பஞ்சாப் சட்டமன்ற உறுப்பினராக மீண்டும் தேர்ந்தெடுக்கப்பட்டார். இத்தேர்தலில் ஜே. எஸ்ஸின் இந்தர் சைனை சுமார் 5000 வாக்குகள் வித்தியாசத்தில் தோற்கடித்தார். டிசம்பர் 6, 1966 அன்று, இவர் அரியானா சட்டமன்றத்தின் முதல் சபாநாயகராக பணியாற்றினார். இவர் துணை சபாநாயகராகவும் பணியாற்றியுள்ளார்.
தனிப்பட்ட வாழ்க்கை
தேவி பிரிக்கப்படாத இந்தியாவில் முல்தான் என்னும் நகரில் பிறந்தார். இவரது தந்தை லால் சைட் ராம் கண்ணா அரசு ஊழியர் ஆவார். தேவி ஜலந்தரில் உள்ள கன்யா மஹா வித்யாலயாவில் பட்டம் பெற்றார். இவர் மாணவப் பருவத்திலேயே காங்கிரஸ் கட்சியின் மாவட்டத் தலைவராக அரசியலில் ஈடுபடத் தொடங்கினார். இந்தியப் பிரிவினைக்குப் பிறகு  இவர் பஞ்சாப் சட்டமன்றத்திலும், பின்னர் அரியானா சட்டமன்றத்திலும் இரண்டு முறை தேர்ந்தெடுக்கப்பட்டுள்ளார்.
வெளி இணைப்புகள்
பகுப்பு:1901 பிறப்புகள் பகுப்பு:பெண் அரசியல்வாதிகள் பகுப்பு:பஞ்சாப் நபர்கள் பகுப்பு:இந்திய தேசிய காங்கிரஸ் அரசியல்வாதிகள்
தமிழர் வீரம் (நூல்)
தமிழர் வீரம், ரா. பி. சேதுப்பிள்ளை எழுதிய, பழந்தமிழர்களின் வீரத்தைப் பற்றிய நூலாகும்.
அமைப்பு
இந்நூலில் தமிழ்க் கொடியேற்றம், படைத்திறம், போர்க்களங்கள் உள்ளிட்ட 15 தலைப்புகளும், முடிவுரையும் அமைந்துள்ளன. நாவலர் சோமசுந்தர பாரதியார் எழுதிய முதற்பதிப்பின் முன்னுரையும் காணப்படுகிறது.
உசாத்துணை
'தமிழர் வீரம்', நூல், (12ஆம் பதிப்பு 2007; பழனியப்பா பிரதர்ஸ்,14, பீட்டர்ஸ் சாலை, சென்னை)
மேற்கோள்கள்
<References/>
வெளி இணைப்புகள்
பகுப்பு:2007 தமிழ் நூல்கள் பகுப்பு:தமிழர் பண்பாடு
நியூ யோர்க் மாநிலம்
நியூ யோர்க் (தமிழக வழக்கு - நியூயார்க்) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடகிழக்குக் கடற்கரைப் பகுதியில் அமைந்துள்ளது. ஐக்கிய அமெரிக்காவில் 11 ஆவது மாநிலமாக 1788 இல் இணைந்தது. நாட்டில், பரப்பளவின் அடிப்படையில் 27 ஆவது பெரிய மாநிலமாகவும், மக்கள்தொகை அடிப்படையில் 4 ஆவது பெரிய மாநிலமாகவும், மக்கள்தொகை அடர்த்தியின் அடிப்படையில் 7 ஆவது பெரிய மாநிலமாகவும் இது உள்ளது. 2015 ஆம் ஆண்டுக்குரிய மதிப்பீட்டின்படி இம்மாநிலத்தின் மக்கள்தொகை 19.8 மில்லியன்.
இதன் தலைநகரம் ஆல்பெனி. இந்த மாநிலத்தில் உள்ள பெரிய நகரம் நியூ யோர்க் நகரம்.
சி. எஸ். சந்திரிகா
'''சி. எஸ். சந்திரிகா''' (C.S. Chandrika) இந்தியாவின் கேரளமாநிலத்தை சேர்ந்த மலையாள மொழி எழுத்தாளர் ஆவார். இவர் புனைகதை மற்றும் புனைகதை அல்லாத வகை ஆகிய இரண்டு வகையிலும் எழுதும் ஆற்றல் பெற்றவராவார். இவர் பெண்கள், மனித உரிமைகள் மற்றும் சுற்றுச்சூழல் மேம்பாடு ஆகிய துறைகளில் அக்கரையுடன் பணிகளில் ஈடுபட்டுள்ள ஒரு சமூக விஞ்ஞானி, ஆர்வலர் மற்றும் கட்டுரையாளர் ஆவார்.
தெய்வத்திருமகள் (2011 திரைப்படம்)
தெய்வத்திருமகள் (Deiva Thirumagal) 2011ஆம் ஆண்டு வெளிவந்த தமிழ்த் திரைப்படம் ஆகும். இது இயக்குனர் விஜயால் எழுதி இயக்கப்பட்டது. இப்படத்தில் விக்ரம் மனவளர்ச்சி குன்றியவராக நடித்துள்ளார். மேலும் இப்படத்தில் அனுஷ்கா, அமலா பால், நாசர் ஆகியோர் முதன்மையான வேடங்களில் நடித்துள்ளனர்.
சி. எஸ். சந்திரிகா
கல்வி
சந்திரிகா தாவரவியலில் இளங்கலைப் பட்டம் பெற்றார் இவர் மலையாள மொழி மற்றும் இலக்கியம் மற்றும் பெண்கள் ஆய்வுகளில் முதுகலைப் பட்டம் பெற்றார். இவர் காலிகட் பல்கலைக்கழகத்தில் நுண்கலைகளில் முனைவர் பட்டம் பெற்றார்.
தெய்வத்திருமகள் (2011 திரைப்படம்)
திரைக்கதை
மனவளர்ச்சி குன்றிய விக்ரமின் மனைவி குழந்தை பிறப்பிற்குப் பின் இறந்து போக, குழந்தையை விக்ரமே வளர்க்கிறார். இதனை அறிந்த அவரது மனைவியின் குடும்பத்தார் அவரிடமிருந்து குழந்தையைப் பிரிக்கின்றனர். பின்னர், நீதிமன்றம் மூலம் வாதாடி விக்ரம் குழந்தையைப் பெற்றாரா இல்லையா என்பதைச் சொல்வதன் மூலம் படம் முடிகிறது. இடையே அனுஷ்கா அவரது தந்தை ஒய். ஜி. மகேந்திரனுடனான சிக்கல்களும் காட்டப்பட்டுள்ளன.
சி. எஸ். சந்திரிகா
தொழில்
சந்திரிகா, புதுச்சேரி மகளிர் ஆய்வு மையத்தில் கற்பிக்கும் பணியாற்றினார். மேலும் பாலினம் மற்றும் மேம்பாட்டுத் துறையில் பரவலாக பணியாற்றியுள்ளார். இவர் சாகி மகளிர் வள மையம், கேரளாவுடன் தொடர்புடையவர்.
வெளியீடுகள்
சந்திரிகா கல்வி மற்றும் கற்பனை படைப்புகளை நூல்களாக வெளியிட்டார். இவர் ஆக்ஸ்போர்டு இந்தியா தொகுப்பான இருபதாம் நூற்றாண்டின் மலையாள தலித் எழுத்தின் தொகுப்பாசிரியர்களில் ஒருவராக இருந்தார். 2012 ஆம் ஆண்டில் க்ளெப்டோமேனியா என்ற கதைத் தொகுப்பிற்காக தோப்பில் ரவி விருதை வென்றார் மதிப்புமிக்க முதுகுளம் பார்வதி அம்மா என்ற மற்றொரு விருது 2010 ஆம் ஆண்டில் இவரது ஆர்தவமுல்லா ஸ்த்ரீகள் என்ற கட்டுரைக்காக வழங்கப்பட்டது. மலையாளத்தின் கதகரிகளில் இவரது கதையுடன் இவரது நேர்காணல் வெளியிடப்பட்டது. இது பத்து முக்கிய மலையாள பெண் எழுத்தாளர்களைப் பட்டியலிட்டது. இவரது பல படைப்புகள் ஆங்கிலம், தமிழ் மற்றும் கன்னட மொழிகளில் மொழிபெயர்க்கப்பட்டுள்ளன.
தெய்வத்திருமகள் (2011 திரைப்படம்)
திரையரங்கில்
சென்னையில் முதல் மூன்று நாளில் இத்திரைப்படம் அரங்கம் நிரம்பிய காட்சிகளுடன் ₹ 80 லட்சம் வசூலித்தது. முதல் வார இறுதியில் 90% அரங்கு நிறைந்த காட்சிகளுடன் 2.53 கோடி ரூபாய்கள் வசூலித்தது. ஆறு வார இறுதியில் 85% அரங்கு நிறைந்த காட்சிகளுடன் 7.01 கோடி ரூபாய்கள் வசூலித்திருந்தது.
சி. எஸ். சந்திரிகா
மொழிபெயர்ப்பு நூல்கள்
பிறா (இந்த நாவல் மாத்ருபூமி என்ற வார இதழில் வெளிவந்தது) பூமியூடே பதகா லேடீஸ் கம்பார்ட்மென்ட் என்டேபச்சக்கரிம்வே க்ளெப்டோமேனியா ஆர்த்தவமுல்லா ஸ்த்ரீகள் (கட்டுரை)  ஆகியவை சந்திரிகாவின்  மொழிபெயர்ப்பு நூல்கள் ஆகும். 20 ஆம் நூற்றாண்டின் ஆரம்பத்தில் மலையாளப் பெண்ணிய எழுத்தாளராக இருந்த கே.சரஸ்வதி அம்மாவைப் பற்றி ஒரு தனி வரைவு நூலை கேரள சாகித்ய அகாதெமிக்காக எழுதி வெளியிட்டார்.
திருமணமின்றி இணைந்து வாழ்தல் பற்றிய கருத்து
திருமணமின்றி இணைந்து வாழ்தல் குறித்து 2018 மே மாதத்தில் உச்சநீதிமன்றம் நேர்மறையான கருத்தைத் தெரிவித்திருந்த போது எழுத்தாளராகவும், 23 ஆண்டுகளாக இவ்வாறான இணைந்து வாழ்தலில் தனது வாழ்வைத் தொடர்ந்து கொண்டிருக்கும் ஒரு பெண்ணாகவும் இவர் பின்வருமாறு தனது கருத்தைப் பதிவு செய்திருந்தார். “ஆண்களின் விருப்பத்திற்குத் தகுந்த வாழ்வை வாழ்வதற்கு நிர்ப்பந்திக்கும் திருமணத்தின் மீதான நம்பிக்கையின்மையின் காரணமாக நான் இவ்வாறான ஒரு வாழ்க்கை முறையினைத் தேர்ந்தெடுத்தேன். இவ்வாறான வாழ்க்கையில் ஒரு பெண் வன்முறையினைச் சந்திக்க நேரும் போது எளிதாக பந்தமில்லாத இந்த உறவிலிருந்து விலகி விடலாம். எந்த வித சட்டபூர்வமான இடையூறுகளும் இருக்காது. ஆனால், ஒரு பெண் பொருளாதார உறுதித்தன்மை இல்லாத போது இந்த மாதிரியான தெரிவினை நாடக்கூடாது. மேலும், குழந்தைகள் பிறந்து விட்டால் எந்த விதமான சட்டபூர்வமான உறுதிப்பாடும் இந்த முறையான வாழ்க்கையில் இருக்காது” என்பதைத் தனது கருத்தாகத் தெரிவித்திருந்தார்.
தெய்வத்திருமகள் (2011 திரைப்படம்)
மேற்கோள்கள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விக்ரம் நடித்துள்ள திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள் பகுப்பு:அமலா பால் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள்
சி. எஸ். சந்திரிகா
வரதட்சணை பற்றிய கருத்து
இவர் ஜுன் 2021இல் கேரளாவில் நடந்த வரதட்சணைக் கொடுமை மரணத்தைப் பற்றிக்கூறும் போது இவ்வாறான மரணங்கள் கோவிட் ஆபத்தை விடக் கொடுமையானவை என்றும், குடும்ப நல நீதிமன்றங்கள் விரைந்து பெண்கள் மீதான குடும்ப வன்முறை தொடர்பான வழக்குகளை முடித்து வைக்க நடவடிக்கை எடுக்க வேண்டும் எனவும், குடும்ப வன்முறையினை எதிர்கொள்ளும் பெண்கள் தவறான முடிவுகளுக்கு மாறாக உளவியல் வழிகாட்டுதல்களைப் பெற வேண்டும் என்றும் தனது பேட்டியில் கூறியுள்ளார்.
மேற்கோள்கள்
பகுப்பு:தலித் சிந்தனையாளர்கள் பகுப்பு:கேரள எழுத்தாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:தலித் எழுத்தாளர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:இந்தியப் பெண்ணியவாதிகள் பகுப்பு:மலையாள நபர்கள் பகுப்பு:திருச்சூர் மாவட்ட நபர்கள் பகுப்பு:தலித் பெண் எழுத்தாளர்கள்
பாப்பநல்லூர் ஊராட்சி
பாப்பநல்லூர் ஊராட்சி (Pappanallur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1037 ஆகும். இவர்களில் பெண்கள் 533 பேரும் ஆண்கள் 504 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பற்பாடகம்
பகுப்பு:மூலிகைகள்
அம்பாபூர்
அம்பாபூர் (ஆங்கிலத்தில் : Ammbappur) என்பது தமிழ் நாட்டின் அரியலூர் மாவட்டம், உடையார்பாளையம் வட்டத்தில் அமைந்துள்ள ஒரு கிராமமாகும்.
மக்கள்வகைப்பாடு
இந்திய மக்கள் தொகை கணக்கெடுப்பின்படி 2011 ஆம் ஆண்டிற்கான கணக்கெடுப்பு அறிக்கையின்படி, அம்பாபூர் கிராமத்தின் மொத்த மக்கள் தொகை 3029 ஆகும். இவர்களில் 1531 ஆண்களும், 1498 பெண்களும் வசிக்கின்றனர்.
மேற்கோள்கள்
பகுப்பு:அரியலூர் மாவட்டத்திலுள்ள கிராமங்கள்
ஆண்டிராபர்ட்சைட்டு
ஆண்டிராபர்ட்சைட்டு (Andyrobertsite) என்பது KCdCu5(AsO4)4(H2AsO4)•2H2O என்ற மூலக்கூற்று வாய்ப்பாட்டால் விவரிக்கப்படும் நீல வண்ணத்துடன் கூடிய அணைவு ஆர்சனேட்டு கனிமமாகும். நமீபியா நாட்டின் திசுமெப் நகரச் சுரங்கத்தில் இக்கனிமம் காணப்படுகிறது. கனடாவின் நில அளவையியல் துறை கனிமவியலாளர் ஆண்ட்ரூ சி. ராபர்ட்சின் (1950 பிறப்பு) நினைவாக கனிமத்திற்கு இப்பெயர் சூட்டப்பட்டது. இக்கனிமத்தின் பகுதிப்பொருட்களில் ஒன்றான காட்மியத்திற்குப் பதிலாக கால்சியம் மிகுந்துள்ள ஒத்த கனிமம் கால்சியோநீரிலிபெர்ட்சைட்டு ஆகும். இது அதிகமான பச்சை நிறத்துடன் காணப்படுகிறது.
மேற்கோள்கள்
பகுப்பு:கனிமங்கள் பகுப்பு:ஆர்சனேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
வரித்தலை வாத்து
240px|அன்செர் இண்டிகசு|thumb|right வரித்தலை வாத்து (Bar-headed Goose)(அன்சர் இண்டிகசு), அல்லது பட்டைத்தலை வாத்து மத்திய ஆசியாவின் மலை ஏரிகளில் இனப்பெருக்கம் செய்து தெற்காசியாவிற்கு வலசை போகும் வாத்து இனமாகும்; மிக அதிக உயரத்தில் பறந்து செல்லும் பறவையாக இது இருக்கலாம் என்று ஆய்வுகள் தெரிவிக்கின்றன.
உடலமைப்பு
மயிலை நிறமும் பழுப்பு நிறமும் கூடிய உடலும் வெண்ணிற தலையும் கழுத்தும் கொண்டு விளங்கும் வாத்து; பிடரியில் காணப்படும் இரு கரும்பட்டைகள் இதன் பெயர்க்காரணமாக அமைந்தன. ஆண் வாத்திற்கும் பெண் வாத்திற்கும் வேறுபாடு காணப்படுவதில்லை. அளவில் நடுத்தர வாத்து என்ற பிரிவிலுள்ள பட்டைத்தலை வாத்து, 71–76 செ.மீ (28–30 அங்குலம்) மொத்த நீளமும் 1.87–3.2 கிலோ கிராம் (4.1–7.1 lb) எடையும் கொண்டது.
சூழலியல்
இதன் வெயிற்கால வாழ்விடம் மலை ஆறுகளாகும்; அங்குள்ள சிறு புல் பூண்டுகள் இதன் உணவாகும். நடு ஆசிய நாடுகளான மங்கோலியா, கசகசுதான், கிரிகிசுதான், தசிகிசுதான், மேற்கு சீனா, இந்தியாவில் லதாக், திபெத் ஆகிய இடங்களில் பட்டைத்தலை வாத்துகள் இனப்பெருக்கம் செய்கின்றன. தமிழ்நாட்டில் கூந்தன்குளம், கோடியக்கரை போன்ற இடங்களுக்கு இந்தப் பறவைகள் ஆண்டுதோறும் வருகின்றன. இவற்றின் எண்ணிக்கையை அறிவது மிகவும் கடினம் ஏனெனில், இவை 2500000 km2 மேல், தங்கள் வாழ்விடங்களைக் கொண்டுள்ளன
மேற்கோள்கள்
பகுப்பு:வலசை போகும் பறவைகள் பகுப்பு:வாத்துகள் பகுப்பு:இந்தியப் பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:மங்கோலியப் பறவைகள் பகுப்பு:திபெத்தியப் பறவைகள்
ஆண்டிமோனேட்டு கனிமம்
மேற்கோள்கள்
பகுப்பு:கனிமங்கள் பகுப்பு:ஆண்டிமோனேட்டுகள்
யாழ்ப்பாண வைபவ கௌமுதி (நூல்)
thumb|240px|முதற் பதிப்பின் உட்பக்கம் யாழ்ப்பாண வைபவ கௌமுதி ஆசுகவி கல்லடி வேலுப்பிள்ளை அவர்களினால் எழுதி 1918இல் வெளியிடப்பட்ட வரலாற்று நூலாகும். இது யாழ்ப்பாணக் குடாநாட்டு மக்களின் முன்னோர் பற்றியும் யாழ்ப்பாணச் சாதிகளின் பின்னணி பற்றியும் தெளிவு படுத்தும் செறிவு மிக்க நூலாகும். யாழ்ப்பாணப் பகுதியிலுள்ள ஊர்களின் பெயர்க் காரணங்களை வேலுப்பிள்ளை விளக்கும் பாங்கு, அவரின் ஆழ்ந்த அறிவு நுட்பத்தை எடுத்தியம்புகிறது.
அந்தக் கால கட்டத்தில், யாழ்ப்பாணத்துச் சட்ட நிபுணர்களுள் பெரும் புகழ் பெற்றிருந்த சட்ட மேதை ஐசக் தம்பையா, இந்நூலைப் பிரசுரித்து வெளிவரப் பேருதவி புரிந்திருக்கிறார். எனவே ஆசுகவி கல்லடி வேலுப்பிள்ளை, அப் பெருநூலை மிகுந்த நன்றிப் பெருக்குடன் ஐசக் தம்பையாவிற்கு அர்ப்பணம் செய்துள்ளார்.
மறுபதிப்பு
யாழ்ப்பாண வைபவ கௌமுதி நூல் மறுபதிப்பாக தில்லியில் அமைந்துள்ள ஏஷியன் எஜுகேஷனல் சேர்விசஸ் (Asian Educational Services), நிறுவனத்தினரால் 2002 இல் வெளியிடப்பட்டது.
உள்ளடக்கம்
இந்நூல், புராதன காலம், ஆரியச் சக்கரவர்த்திகள் காலம், பறங்கியர் காலம், ஒல்லாந்தர் காலம், இலங்கையில் ஆங்கிலேயர் என்னும் ஐந்து பிரிவுகளாகப் பிரிக்கப்பட்டுள்ளது. இதன் பின்னர் வடமாகாணத்துள்ள சில இடப்பெயர்களின் வரலாறு என்னும் தலைப்பில் 136 பக்கங்களைக் கொண்ட ஒரு பகுதி சேர்க்கப்பட்டுள்ளது.
ஒல்லாந்தர், ஆங்கிலேயர் காலப் பிரிவுகளுக்குள் அக்காலத்தில் யாழ்ப்பாணச் சமூகத்தில் புகழ் பெற்றவர்களாகவும், ஆதிக்கம் கொண்டவர்களாகவும் இருந்த பலர் குறித்த தகவல்கள் உள்ளன. நூலின் பெரும்பகுதி இந்த நோக்கத்துக்காக ஒதுக்கப்பட்டிருப்பதையும் காண முடிகிறது. இந்நூலில் சேர்த்திருக்கவேண்டிய பலரது குறிப்புக்கள் தகவல்கள் கிடைப்பதற்குக் காலதாமதமானதால் சேர்க்கமுடியாமல் போனதாகவும், இங்கு சேக்கப் பட்டிருப்பவர்களினதும் முழுமையான லகவல்கள் இடவசதி இல்லாமை காரணமாகச் சேர்க்க முடியாமற் போனதாகவும் தனது முகவுரையில் நூலாசிரியர் குறிப்பிட்டுள்ளார். இந்த நூல் ஆங்கிலேயர் யாழ்ப்பாணத்தை ஆண்ட காலத்தில் எழுதப்பட்டதனால் நூலாசிரியர் பிரித்தானியர் ஆட்சியை மிகவும் புகழ்ந்து எழுதியுள்ளதுடன் "இந்த நாட்டை அரசாளும் பிரித்தானிய இராச்சியமும் நீடூழி வாழும்" என வாழ்த்தியுள்ளார்.
இடப்பெயர் வரலாறு
யாழ்ப்பாணத்து வரலாறு கூறவென எழுந்த நூல்களுள் அப்பகுதியின் இடப்பெயர் ஆராய்ச்சிக்கு முக்கியத்துவம் கொடுத்த முன்னோடி நூல்களுள் இந்நூல் குறிப்பிடத்தக்கது. இவ்விடயத்தை மூன்று பகுதிகளாகப் பிரித்து ஆராய்ந்துள்ள நூலாசிரியர், முதற் பகுதியை, என மூன்று பிரிவுகளாகப் பிரித்துள்ளார். ஏனைய இரண்டு பகுதிகளையும் முறையே சிங்களப் பெயருள்ள தானங்கள், புதுப்பெயர் பெற்ற தானங்கள் என்பவற்றை ஆராய ஒதுக்கியுள்ளார். யாழ்ப்பாணப் பகுதியில் பெரும்பாலான இடங்கள் சிங்களப் பெயர் மூலங்களைக் கொண்டவை எனக் கருதும் இந்நூலாசிரியர், இடப்பெயர் ஆய்வுக்கு ஒதுக்கப்பட்ட 136 பக்கங்களுள் 107 பக்கங்களைச் "சிங்களப் பெயருள்ள தானங்கள்" பற்றி விளக்குவதற்கு ஒதுக்கியுள்ளார்.
இவற்றையும் பார்க்கவும்
பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள் பகுப்பு:1918 தமிழ் நூல்கள் பகுப்பு:ஈழத்து நூல்கள்
தீர்த்தமலை ஊராட்சி
தீர்த்தமலை ஊராட்சி (Theerthamalai Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5290 ஆகும். இவர்களில் பெண்கள் 2584 பேரும் ஆண்கள் 2706 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரைன் பூப்பயர்
பிரைன் பூப்பயர் (Brian Boobbyer, பிறப்பு: பிப்ரவரி 25 1928, இறப்பு: சனவரி 17 2011.), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 40 முதல்தர துடுப்பாட்டப் போட்டிகளில் கலந்து கொண்டுள்ளார். 1949-1952 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிரைன் பூப்பயர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1928 பிறப்புகள் பகுப்பு:2011 இறப்புகள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
தினபதி
தினபதி இலங்கைத் தலைநகர் கொழும்பில் இருந்து வெளிவந்த ஒரு நாளிதழ். சுயாதீன பத்திரிகா சமாசத்தால் (எம். டி. குணசேனா நிறுவனம்) வெளியிடப்பட்டது.. 1964 முதல் எஸ். ரி. சிவநாயகத்தை ஆசிரியராகக் கொண்டு இது வெளிவந்தது. புதிய அழகியல் உத்திகளைக் கொண்ட பத்திரிகையாக இது வெளிவந்தது. தினபதி தினசரியின் வாரவெளியீடாக ஞாயிற்றுக்கிழமைகளில் சிந்தாமணி வெளியிடப்பட்டது. இராஜ அரியரத்தினம் இதன் ஆசிரியராக இருந்தார்.
1966 ஆம் ஆண்டில் இதன் விற்பனை 11,000 ஆக இருந்தது. 1970 இல் சராசரியாக 12,100 உம், 1973 இல் 31,337 உம் ஆக இருந்தது.
1973/74 ஆம் ஆண்டுகளில் இந்நிறுவனத்தின் பத்திரிகைகள் அன்றைய சிறிமாவோ பண்டாரநாயக்காவின் அரசை விமரிசித்து வந்தன. 1974 ஏப்ரல் 19 இல் சிறிமாவோ அரசு அவசரகாலச் சட்டத்தின் மூலம் தினபதி உட்பட இந்நிறுவனத்தின் அனைத்து மொழிப் பத்திரிகைகளையும் தடை செய்து அச்சு நிறுவனதையும் மூடியது. 1977 மார்ச் 30 இல் இந்நிறுவனம் தனது பத்திரிகைகளை மீண்டும் வெளியிட ஆரம்பித்தது. ஆனாலும், தமிழ் மொழிப் பத்திரிகைகள் எதுவும் வெளியிடப்படவில்லை. 1990 டிசம்பர் 26 இல் நிதி நெருக்கடியினால் இந்நிறுவனம் மீண்டும் மூடப்பட்டது.
மேற்கோள்கள்
பகுப்பு:ஈழத்துப் பத்திரிகைகள்
பேய்க்குளம் ஊராட்சி
பேய்க்குளம் ஊராட்சி (Peikulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1187 ஆகும். இவர்களில் பெண்கள் 594 பேரும் ஆண்கள் 593 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பியூரி
ஃபியூரி (Fury) இது 2014ஆம் ஆண்டு திரைக்கு வந்த அமெரிக்க நாட்டு போர் திரைப்படம் ஆகும். இந்த திரைப்படத்தை டேவிட் ஆயர் என்பவர் இயக்கியுள்ளார். இந்த திரைப்படத்தில் பிராட் பிட், சயா லபஃப், லோகன் லெர்மன், மைக்கேல் பெனா, ஜோன் பெர்ந்தல், ஜேசன் ஐசக்ஸ், ஸ்காட் ஈஸ்ட்வுட், சேவியர் சாமுவேல் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 17, 2014ஆம் ஆண்டு வெளியானது. இந்த திரைப்படத்தை கொலம்பியா பிக்சர்ஸ் என்ற நிறுவனம் வினியோகம் செய்தது.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:ஆங்கிலத் திரைப்படங்கள்
பேய்க்குளம் ஊராட்சி
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பீனைல் ஐசோதயோசயனேட்டு
அனிலின், சோடியம் நைத்திரைட்டு, தாமிர(I) தயோசயனேட்டு ஆகிய வேதிச் சேர்மங்களைப் பயன்படுத்தி சேண்டுமேயர் வினையின் வழியாகவும் இதைத் தயாரிக்கலாம். லினோகிளரைடு தயாரிக்கும் வினையில் பீனைல் ஐசோதயோசயனேட்டு பயன்படுத்தப்படுகிறது.
மேற்கோள்கள்
பகுப்பு:ஐசோதயோசயனேட்டுகள்
கராவல் நகர் சட்டமன்றத் தொகுதி
கராவல் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது வடகிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 97, 104, 95, 98 ஆகிய வார்டுகளின் பகுதிகள் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
காட்மியம் துத்தநாக தெலூரைடு
காட்மியம் துத்தநாக தெலூரைடு (Cadmium zinc telluride) என்பது CdZnTe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆங்கிலத்தில் CZT என்று சுருக்கமாக அழைக்கப்படும் இச்சேர்மம் காட்மியம், துத்தநாகம், தெலூரியம் தனிமங்கள் சேர்ந்த ஒரு சேர்மமாகும். மிகச்சரியாகச் சொல்வதென்றால் இதை காட்மியம் தெலூரைடு மற்றும் துத்தநாகத் தெலூரைடின் உலோகக் கலவை என்று குறிப்பிடலாம். நேரடியான பட்டை இடைவெளி குறைகடத்தியான இச்சேர்மம் குறைக்கடத்தி கதிர்வீச்சு காணிகள், ஒளிவிலகல் கீற்றணிகள், மின் ஒளியியல் பண்பேற்றிகள், சூரிய மின்கலங்கள் மற்றும் டெராகெர்ட்சு கதிரியக்கம் உருவாக்குதல் மற்றும் இனங்காணுதல் உள்ளிட்ட பலவகையான பயன்பாடுகளைக் கொண்டிருக்கிறது. உலோகக் கலவையின் சேர்க்கையைப் பொறுத்து 1.4 முதல் 2.2 வரையிலான பட்டை இடைவெளி வேறுபாடுகளை இது வெளிப்படுத்துகிறது.
காட்மியம் துத்தநாக தெலூரைடை உபயோகிக்கும் கதிர்வீச்சு காணிகளை அறை வெப்பநிலையில் நேரடியாக மாற்றி இயக்க முடியும். ஆனால், குறிப்பாக செருமேனியம் போன்ற பொருட்களுக்கு திரவ நைட்ரசன் குளிர்விப்பு அவசியமாகிறது. இச்சிறப்பைத் தவிர எக்சு கதிர்கள் மற்றும் காமா கதிர்களுக்கு கூடுதல் உணர்திறண் காட்டுவது கூடுதல் சிறப்பாகும். காட்மியம் மற்றும் தெலூரியம் தனிமங்களின் அதிக அணு எண் மற்றும் அடர்வு காணிகளை விட சிறந்த ஆற்றல் முடிவு நுணுக்கங்களும் இச்சிறப்புக்கு காரணங்களாக இருக்கின்றன. கதிர்வீச்சைக் கண்டுபிடிக்கும் பயன்பாடுகளுக்கு ஏற்ப வெவ்வேறான வடிவங்களில் காட்மியம் துத்தநாக தெலூரைடு கலவையைப் பயன்படுத்த முடியும். ஒருதள மின்கட்டமைப்புகள் போன்ற மின்முனை வடிவங்கள் மற்றும் சிறிய படப்புள்ளி காணிகள் ஆகியனவற்றிலும் ஒரு முனைவுள்ள இயக்கத்திற்காக உருவாக்கியும் ஆற்றல் முடிவு நுணுக்கங்களை மேம்படுத்தியும் இதைப் பயன்படுத்தமுடியும்.
புற இணைப்புகள்
பகுப்பு:காட்மியம் சேர்மங்கள் பகுப்பு:துத்தநாக சேர்மங்கள் பகுப்பு:தெலூரைடுகள் பகுப்பு:குறைக்கடத்திகள்
ரி. பி. ஏக்கநாயக்க
வாழ்க்கைக் குறிப்பு
மிஹிந்து மாவத்தை, மாஹோவில் வசிக்கும் இவர் பௌத்த மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
சிந்தாமணி
சிந்தாமணி என்ற தலைப்பில் உள்ள கட்டுரைகள்:
குலாப் யாதவ்
குலாப் யாதவ் (Gulab Yadav) ஒரு இந்திய அரசியல்வாதி ஆவார். இராச்டிரிய ஜனதா தளத்தின் உறுப்பினராக 2015 ஆம் ஆண்டு பீகார் சட்டமன்ற உறுப்பினராக ஜஞ்சார்பூரில் இருந்து பீகார் சட்டமன்றத்திற்குத் தேர்ந்தெடுக்கப்பட்டார். இவர் 2019 மக்களவைத் தேர்தலில் ஜஞ்சார்பூர் மக்களவைத் தொகுதியில் இராச்டிரிய ஜனதா தளத்தின் உறுப்பினராக போட்டியிட்டார், ஆனால் தோல்வியடைந்தார்.
மேற்கோள்கள்
பகுப்பு:பீகார் சட்டமன்ற உறுப்பினர்கள் பகுப்பு:வாழும் நபர்கள் பகுப்பு:1968 பிறப்புகள்
ஈபேர்டு
ஈபேர்டு (Ebird) என்பது பல்லுயிரியம் சார்ந்த ஒரு மக்கள் அறிவியல் திட்டமாகும். உலகளாவிய பறவை நோக்கர்களின் பறவைகாணல் நிகழ்வுகளைப் பதிவு செய்து, அவற்றை ஒருங்கிணைப்பதற்கான இணையவழிக் களமாக ஈபேர்டு உள்ளது. கார்னெல் பல்கலைக்கழகத்தின் பறவையியல் ஆய்வுக்கூடத்தால் இத்திட்டம் செயல்படுத்தப்படுகிறது.
பறவை காணல்களை சேகரித்து, சேமித்தும் வைப்பதன் மூலம் பறவைகளின் பரவலையும் அவற்றின் திரள்வையும் குறித்து ஒப்பீடு செய்வதற்கான விவரத்தொகுப்பு கிடைக்கிறது; இத்தரவுகள் பொதுவெளியிலும் அறிவியல் பயன்பாட்டிற்கும் பரவிட ஈபேர்டு உதவுகிறது. ஈபேர்டு கூட்டு மூலத்துவத்திற்கு எடுத்துக்காட்டாக உள்ள ஒரு அமைப்பாகும். அறிவியலை மக்கள்மயப்படுத்துவதற்கும் மக்கள் அறிவியலை ஊக்கப்படுத்தி, அவர்கள் சேகரித்த தகவல் தரவுகளை அவர்கள் பயன்பாட்டுக்கே அளிப்பதற்கும் எடுத்துக்காட்டாக இது விளங்குகிறது.
வரலாறும் நோக்கமும்
ஈபேர்டு 2002ஆம் ஆண்டு கார்னெல் பல்கலைக்கழகத்தின் பறவையியல் ஆய்வுக்கூடம் மற்றும் தேசிய ஆதுபான் குமுகம் ஆகிய இரு அமைப்புகளால் தொடங்கப்பட்டது. சாக் லாரிவீ எனப்படும் ஆய்வாளரால் 1975ஆம் ஆண்டு வெளியிடப்பட்ட ஒரு தரவுத்தளத்தை அடிப்படையாகக் கொண்டே இது செயல்பாட்டுக்கு வந்தது.
மேற்கோள்கள்
பகுப்பு:பறவையியல்
சீமா புஜாரி
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1976 பிறப்புகள் பகுப்பு:வாழும் நபர்கள்
சாயி சுப்புலட்சுமி
குடும்பம்
சாயி, சுப்புலட்சுமி இருவரும் பெரியதொரு கலைக் குடும்பத்தில் பிறந்தார்கள். மதராஸ் சகோதரிகள் எனப் புகழ்பெற்ற கருநாடக இசைப் பாடகியரான பி. ஏ. ராஜாமணி, பி. ஏ. பெரியநாயகி ஆகியோரின் தாயாரான பண்ருட்டி ஆதிலட்சுமி அம்மாளின் வழியில் வந்தவர்கள். சபாபதி திரைப்படத்தின் மூலம் புகழ் பெற்ற நடிகை ஆர். பத்மா சாயியின் மாமியார் ஆவார்.